El Consell Agrari ha tret a licitació la repavimentació de camins rurals amb un pressupost de 204.990 euros
21 de maig 2019

![Imagen 1](/media/xzddpyao/38_maq_consell-agrari-rep.jpg)

El Consell Agrari ha tret a licitació la repavimentació de camins rurals amb un pressupost d'uns 205.000 euros. “**El terme de Sagunt és molt gran, té més de cent trenta quilòmetres quadrats amb una extensió de camins que sobrepassa els 1.000 quilòmetres i, per tant, cal fer un manteniment continuat. La majoria ja estan asfaltats i en alguns casos el que toca és reasfaltar**”, ha declarat el president del Consell Agrari, Enric Ariño. 

  

En concret, s'ha aprovat destinar 204.990 euros per a repavimentar els camins de Palmosa, Vorajunta, l’Aixebe, Clot de la Fita i Pla del Bou. El regidor ha afegit que també eixiran a licitació les obres de manteniment de camins en zones rurals amb 84.730 euros. Ariño explica que “**ja no són intervencions grans sobre un camí sinó intervencions puntuals de clots, murets o arranjaments que es puguen fer perquè siguen més segurs i més transitables**”.

*   [](http://www.facebook.com/sharer.php?u=https://aytosagunto.es/va/actualitat/el-consell-agrari-ha-tret-a-licitacio-la-repavimentacio-de-camins-rurals-amb-un-pressupost-de-204-990-euros/ "Facebook")
*   [](http://twitter.com/share?url=https://aytosagunto.es/va/actualitat/el-consell-agrari-ha-tret-a-licitacio-la-repavimentacio-de-camins-rurals-amb-un-pressupost-de-204-990-euros/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-consell-agrari-ha-tret-a-licitacio-la-repavimentacio-de-camins-rurals-amb-un-pressupost-de-204-990-euros/ "Linked In")
*   [](mailto:?body=https://aytosagunto.es/va/actualitat/el-consell-agrari-ha-tret-a-licitacio-la-repavimentacio-de-camins-rurals-amb-un-pressupost-de-204-990-euros/)